SET ปิดบวกทะลุ 1,700 จุด รับ “บิ๊กตู่” เคาะวันเลือกตั้ง หนุนแรงซื้อหุ้นบิ๊กแคป
SET ปิดบวกทะลุ 1,700 จุด รับ “บิ๊กตู่” เคาะวันเลือกตั้ง หนุนแรงซื้อหุ้นบิ๊กแคป โดยดัชนีปิดตลาดวันนี้ อยู่ที่ระดับ 1,706.95 จุด บวก 14.73 จุด หรือ 0.87% มูลค่าซื้อขาย 8.15 หมื่นลบ.
10 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,706.95 จุด บวก 14.73 จุด หรือ 0.87% มูลค่าซื้อขาย 8.15 หมื่นลบ.
10 หุ้นดันดัชนีวันนี้

ตลาดหุ้นเอเชีย

 
ด้านนายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวขึ้นได้ดี ทะลุระดับ 1,700 จุดขึ้นมาอีกครั้งและยืนเหนือแนวต้านสำคัญดังกล่าวได้ ภายหลังนายกรัฐมนตรีประกาศกำหนดเลือกตั้งชัดเจนขึ้น โดยคาดว่าจะประกาศวันเลือกตั้งในเดือน มิ.ย.61 และจัดเลือกตั้งในเดือน พ.ย.61 เป็น Surprise ตลาดฯ จากก่อนหน้านี้คาดว่าการเลือกตั้งจะขึ้นในปี 62
ทั้งนี้ จากปัจจัยดังกล่าวทำให้มีแรงซื้อหุ้นบิ๊กแคปขึ้นมานำตลาดฯ โดยเฉพาะหุ้นที่เกี่ยวข้องกับเศรษฐกิจในประเทศ อย่างกลุ่มค้าปลีก นำโดย CPALL, กลุ่มแบงก์ต่างก็อยู่ในแดนบวก เช่นเดียวกับกลุ่มอสังหาริมทรัพย์ก็ขึ้นมาหนุนตลาดด้วย
นายสุโชติ กล่าวอีกว่า เวลานี้ปัจจัยในประเทศจัดได้ว่าสำคัญกว่าปัจจัยต่างประเทศที่ยังมีเรื่องรบกวน โดยต่างรอดูโฉมหน้าประธานธนาคารกลางสหรัฐฯ (เฟด) คนใหม่ แต่ก็ไม่ได้มีผลโดยตรงต่อตลาดหุ้นไทยมากนัก ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ขณะที่ตลาดยุโรปเทรดช่วงบ่ายนี้ติดลบเล็กน้อย
สำหรับสัปดาห์นี้ให้จับตาการทยอยประกาศผลประกอบการของกลุ่มแบงก์ เริ่มจาก TISCO วันพรุ่งนี้ ซึ่งทาง KGI คาดกำไรเติบโต 25% yoy โดดเด่น จึงน่าจะเป็น Sentiment บวกใหักับกลุ่มแบงก์
ส่วนแนวโน้มการลงทุนในวันพรุ่งนี้ (11 ต.ค.) นายสุโชติ กล่าวว่า ตลาดฯ คงจะแกว่ง Sideway up โดยมีแนวต้านที่ 1,710 จุด ส่วนแนวรับ 1,700 จุด